SET ปิดเย็นรีบาวด์ 12 จุด รับแรงหนุน “เฟด” คงดบ.ตามคาด-S&P ปรับอันดับความน่าเชื่อถือไทย
SET ปิดเย็นรีบาวด์ 12 จุด รับแรงหนุน "เฟด" คงดบ.ตามคาด-S&P ปรับอันดับความน่าเชื่อถือไทย
SET ปิดเย็นรีบาวด์ 12 จุด รับแรงหนุน "เฟด" คงดบ.ตามคาด-S&P ปรับอันดับความน่าเชื่อถือไทย
12 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,563.85 จุด บวก 12.03 จุด หรือ 0.78% มูลค่าการซื้อขาย 5.67 หมื่นล้านบาท
10 หุ้นดันดัชนีวันนี้

ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยวันนี้รีบาวด์ในทิศทางเดียวกับตลาดหุ้นในภูมิภาคเอเชียที่ส่วนใหญ่จะเคลื่อนไหวในแดนบวกกัน หลังผลประชุมธนาคารกลางสหรัฐ (เฟด) ออกมาคงอัตราดอกเบี้ย ซึ่งแสดงให้เห็นว่าเศรษฐกิจสหรัฐฯดี และตลาดบ้านเราก็ได้รับแรงหนุนจาก S&amp;P Global Ratings ได้ปรับทบทวนแนวโน้มอันดับความน่าเชื่อถือของประเทศไทยสู่ เชิงบวก จากเดิม มีเสถียรภาพ รวมถึงนักลงทุนต่างชาติก็ได้กลับมาซื้อเป็นครั้งแรกเมื่อวานนี้ในรอบ 10 วันที่ผ่านมาที่ขายมาตลอด ทำให้คนกล้าที่จะกลับเข้ามาซื้อ
ส่วนเจรจาการค้าระหว่างสหรัฐฯ และจีน ยังต้องติดตามความคืบหน้าต่อไป ซึ่งในวันที่ 15 ธ.ค.นี้สหรัฐฯจะปรับขึ้นภาษีนำเข้าสินค้าจีน แต่ตลาดเชื่อว่าน่าจะเลื่อนออกไป ทั้งนี้ วันนี้ตลาดบ้านเราได้รับแรงซื้อคืนหลังจากที่ถูกขายไปมากแล้ว ซึ่งในเชิงเทคนิคก่อนที่ตลาดจะปรับตัวขึ้นในวันนี้อยู่ในเขต Oversold
แนวโน้มการลงทุนในวันพรุ่งนี้ (13 ธ.ค.) นายถนอมศักดิ์ กล่าวว่า ตลาดฯคงจะแกว่งไซด์เวย์ในช่วงรอดูความคืบหน้าเจรจาการค้าระหว่างสหรัฐฯ และจีน และยังต้องรอดูผลประชุมธนาคารกลางยุโรป (ECB) และผลการเลือกตั้งในอังกฤษด้วย เพราะมีผลต่อการแยกตัวของอังกฤษออกจากสหภาพยุโรป (Brexit)
พร้อมให้แนวรับ 1,555 จุด ส่วนแนวต้าน 1,571-1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BBL มูลค่าการซื้อขาย 6,444.55 ล้านบาท ปิดที่ 161.50 บาท ลดลง 7.50 บาท
KBANK มูลค่าการซื้อขาย 2,378.52 ล้านบาท ปิดที่ 140.00 บาท ลดลง 2.00 บาท
AOT มูลค่าการซื้อขาย 2,158.42 ล้านบาท ปิดที่ 75.50 บาท เพิ่มขึ้น 1.00 บาท
PTT มูลค่าการซื้อขาย 2,086.55 ล้านบาท ปิดที่ 42.75 บาท เพิ่มขึ้น 0.75 บาท
CPALL มูลค่าการซื้อขาย 1,964.55 ล้านบาท ปิดที่ 73.25 บาท ลดลง 0.25 บาท
ตลาดหุ้นเอเชีย
